Teófilo Cubillas

Teofilas Chuanas Kubiljasas Arisaga (Teófilo Juan Cubillas Arizaga; g. 1949 m. kovo 8 d.) – buvęs Peru futbolininkas, rungtyniavęs puolančiojo saugo padėtyje. Pasižymėjo technišku žaidimu, stipriais tolimais smūgiais, laikomas vienu geriausių visų laikų Peru futbolininkų. Jis buvo išrinktas Pietų Amerikos metų futbolininku, įtrauktas į FIFA šimtmečio geriausių žaidėjų sąrašą, be to, jis yra tik vienas iš trijų futbolininkų, mušusių daugiau nei 5 įvarčius skirtinguose pasaulio futbolo čempionatuose.

Teofilas Kubiljasas karjerą pradėjo Limos „Alianza“ klube, su juo 1966 ir 1970 m. tapo rezultatyviausiu Peru čempionato žaidėju. 1973 m. išvyko į Šveicariją, vėliau rungtyniavo Portugalijoje, bet nuo 1977 m. žaidė Amerikoje – tai Peru, tai JAV. 1987 m. aviakatastrofoje pražuvus Limos „Alianza“ komandai, Kubiljasas grįžo į savo gimtąjį klubą ir žaidė jame be algos, kurį laiką buvo jo treneriu.

Teofilas Kubiljasas su Peru rinktine dalyvavo 3 pasaulio futbolo čempionatuose, be to, 1975 m. laimėjo „Copa América“ čempionatą.

Laimėjimai

Komandiniai 
Porto
 Taça de Portugal: 1976–77
Alianza Lima
 Primera División (Peru): 1977, 1978
Fort Lauderdale Sun
 JAV futbolo lyga: 1984, 1985
Peru
 Copa América: 1975

Asmeniniai 
 Peru Primera División rezultatyviausias žaidėjas: 1966, 1970 m.
 FIFA pasaulio čempionato geriausias jaunasis žaidėjas: 1970 m.
 Pietų Amerikos metų futbolininkas: 1972 m.
 Copa América geriausias žaidėjas: 1975 m.
 FIFA 100: 2004 m.
 IFFHS geriausias Peru šimtmečio žadėjas: 2006 m.

Dalyvavimas čempionatuose 

|}

Šaltiniai 

Peru futbolininkai